CELEX: 62012CN0575
Language: et
Date: 2012-12-07 00:00:00
Title: Kohtuasi C-575/12: Eelotsusetaotlus, mille on esitanud Administratīvā apgabaltiesa (Läti) 7. detsembril 2012 — AS „Air Baltic Corporation” versus Valsts robežsardze

9.2.2013   
            
            
               ET
            
            
               Euroopa Liidu Teataja
            
            
               C 38/16
            
         Eelotsusetaotlus, mille on esitanud Administratīvā apgabaltiesa (Läti) 7. detsembril 2012 — AS „Air Baltic Corporation”versus Valsts robežsardze
   (Kohtuasi C-575/12)
   2013/C 38/24
   Kohtumenetluse keel: läti
   
      Eelotsusetaotluse esitanud kohus
   
   Administratīvā apgabaltiesa
   
      Põhikohtuasja pooled
   
   
      Kaebaja: AS „Air Baltic Corporation”
   
      Vastustaja: Valsts robežsardze
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 15. märtsi 2006. aasta määruse (EÜ) nr 562/2006 (1), millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) artiklit 5 tuleb tõlgendada nii, et kehtivasse reisidokumenti kinnitatud kehtiva viisa olemasolu on kolmandate riikide kodanike riiki sisenemise kohustuslik eeltingimus?
            
         
               2.
            
            
               Kas kooskõlas 13. juuli 2009. aasta määruse (EÜ) nr 810/2009 (2), millega kehtestatakse ühenduse viisaeeskiri (viisaeeskiri) sätetega tähendab selle reisidokumendi tühistamine, millesse viisakleebis on kinnitatud, et tühistatakse ka [puudutatud] isikule väljastatud viisa?
            
         
               3.
            
            
               Kas Euroopa Parlamendi ja nõukogu 15. märtsi 2006. aasta määruses (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) ja 13. juuli 2009. aasta määruses (EÜ) nr 810/2009, millega kehtestatakse ühenduse viisaeeskiri (viisaeeskiri) sätestatuga on kooskõlas siseriiklikud õigusnormid, mis näevad kolmandate riikide kodanike riiki sisenemise kohustusliku eeltingimusena ette kehtivasse reisidokumenti kinnitatud kehtiva viisa olemasolu?
            
         
      (1)  ELT L 105, lk 1.
   
      (2)  ELT L 243, lk 1.